বাংলা ও বিহার ২ রাজ্যেরই ভোটার প্রশান্ত কিশোর, SIR হওয়ার পর কীভাবে সম্ভব?

ওয়েব ডেস্ক: ভোট কুশলী ও রাজনীতিবিদ প্রশান্ত কিশোর (Prashant Kishor)। প্রশান্ত কিশোরের নাম দুই রাজ্যের ভোটার তালিকায়। বাংলা ও বিহার দুটি রাজ্যে তাঁর নাম ভোটার তালিকায় নথিভুক্ত রয়েছে। ২০২৬ এর ভোটের দামামা। মঙ্গলবার থেকেই বাংলা-সহ ১২ রাজ্যে শুরু করা হল SIR। মধ্যরাতেই ভোটার তালিকা ফ্রিজ করা হল। প্রশান্ত কিশোরের নাম রয়েছে দুই রাজ্যের ভোটার তালিকায়, একসঙ্গে। যাকে ঘিরে বিতর্কের সূত্রপাত হয়েছে।

এরাজ্যে তাঁর ঠিকানা হিসেবে উল্লেখ করা হয়েছে ১২১, কালীঘাট রোড। ভবানীপুরে মুখ্যমন্ত্রী মমতা বন্দ্যোপাধ্যায়ের বিধানসভা কেন্দ্রের তৃণমূল কংগ্রেসের দফতর। ভোটকেন্দ্র হিসেবে উল্লিখিত রয়েছে বি. রানি শঙ্করি লেনের সেন্ট হেলেন স্কুল। প্রশান্ত কিশোর ২০২১ সালের রাজ্যের বিধানসভা নির্বাচনে তৃণমূল কংগ্রেসের রাজনৈতিক উপদেষ্টা হিসেবে কাজ করেছিলেন। তাঁর ভোটকেন্দ্র হিসেবে তালিকাভুক্ত রয়েছে বি. রানিশঙ্করী লেনে অবস্থিত সেন্ট হেলেন স্কুল। অন্যদিকে বিহারে সাসারাম লোকসভা কেন্দ্রের অন্তর্গত কারগাহার বিধানসভা কেন্দ্রের ভোটার হিসেবে নথিভুক্ত। তাঁর ভোটকেন্দ্র রোহতাস জেলার অন্তর্গত কোনার গ্রামের মধ্য বিদ্যালয়। কোনারই প্রশান্ত কিশোরের পৈতৃক গ্রাম। সূত্রের দাবি, কলকাতায় ভোটার তালিকা থেকে তার নাম বাদ দেওয়ার জন্য একটি আবেদন করা হয়েছিল। তাহলে এখনও কেন তাঁর নাম, একই সঙ্গে বঙ্গ ও বিহারে? উঠছে প্রশ্ন।

আরও পড়ুন: BJP-র রাজ্য কমিটি থেকে বাদ পড়ছেন কারা? জানুন বিরাট আপডেট

ভোটকুশলী প্রশান্তের ২ রাজ্যের ভোটার তালিকায় নাম থাকা নিয়ে রিপোর্ট চেয়েছে নির্বাচন কমিশন (Election Commission)। প্রশান্ত কিশোরের ডাবল এন্ট্রি ভোটার নিয়ে পদক্ষেপ । পদক্ষেপ নিল মুখ্য নির্বাচনী আধিকারিক দফতর। এরাজ্যের ভোটার তালিকার বিবরণ বিহারের সিইও দফতরে পাঠিয়ে দিল রাজ্যের CEO দফতর। গত ২৫ অক্টোবর তার এই রাজ্যের ভোটার তালিকা থেকে নাম বাদ দেওয়ার আবেদন জমা পড়ে ছিল। তবে যেহেতু এখন বর্তমান ভোটার তালিকা ফ্রিজ হয়ে গেছে। তাই এখনই তাঁর নাম বাদ দেওয়া সম্ভব হবে না। SIR প্রক্রিয়ার মধ্যে দিয়ে তাঁর নাম স্বাভাবিকভাবেই বাদ পড়বে বলে জানাল CEO দফতর।

দেখুন ভিডিও